# TEHNIČNI OPIS IN OBDOBJE IZVEDBE STORITEV

Predmet javnega naročila je izvajanje varnostnih (sklop št. 1) in požarno-preventivnih (sklop št. 2) storitev v objektu na Toplarniški ulici 19 in sicer:

* 1. **Varnostne storitve:**
* varnostne storitve na vhodu v upravno stavbo – vsak delovni dan med 6. in 21. uro – eno delovno mesto (15 ur/delavnik),
* varnostne storitve na tovornem vhodu – vsak dan med 6. in 6. uro naslednjega dne – dve delovni mesti (24 ur/dan),
* pripravljenost na posredovanje in posredovanje intervencijske skupine v primeru klica na pomoč,
* izvajanje dodatnih varnostnih storitev, po predhodnem naročilu.

Naročnik ocenjuje, da bo opravljeno naslednje število ur za obdobje enega leta:

* vodenje varnostnih storitev: 2.500 ur
* izvajanje varnostnih storitev: 17.000 ur
* dodatno varovanje 1.500 ur

Varnostne storitve vključujejo:

* varovanje ljudi in premoženja (varovanje premičnega in nepremičnega premoženja pred uničenjem, tatvino, in drugimi škodljivimi vplivi, varovanje zaposlenih, strank, poslovnih partnerjev, obiskovalcev);
* izvajanje nadzora nad prehodom oseb in vozil na vhodno izhodnih točkah objektov ENERGETIKA LJUBLJANA d.o.o.;
* izvajanje nadzora nad gibanjem oseb in vozil znotraj varovanega območja s stalnimi in občasnimi varnostnimi obhodi ter spremljanjem preko video nadzornega sistema;
* urejanje prometa vseh vrst vozil in razreševanje konfliktnih situacij, ki se nanašajo na neupoštevanje prometnega in parkirnega režima;
* izvajanje varnostnih obhodov in opazovanje varovanega območja ter dislociranih enot »Črpališče« in »Oljno gospodarstvo - ELKO«;
* sprejem strank, delavcev zunanjih izvajalcev storitev, poslovnih partnerjev in drugih oseb, ki prihajajo na območje varovanja ter kreiranje identifikacijskih kartic za vstop (četrta pot/Ris4i);
* izdaja ključev pooblaščenim osebam;
* nudenje prve pomoči poškodovancem v skladu s svojimi sposobnostmi;
* sodelovanje s policijo, gasilci, reševalci in enoto civilne zaščite v primeru izrednih dogodkov;
* spremljanje dogajanja preko CNS (centralno-nadzornega sistema) in video nadzornega sistema ter ukrepanje ob varnostno zanimivih zaznavah;
* spremljanje delovanja CNS (centralno-nadzornega sistema) in video nadzornega sistema ter obveščanje odgovornih v primeru odstopanj v delovanju:
* ukrepanje ob zaznavi suma kaznivega dejanja ali drugega izrednega dogodka;
* izvajanje dodatnega fizičnega varovanja objektov ENERGETIKE LJUBLJANA, d.o.o. po predhodnem naročilu;
* ukrepanje v primeru požara in obveščanje gasilca o sprožitvi naprave za javljanje požara;
* posredovanje intervencijske skupine v primeru sprejema klica na pomoč v roku 10 minut od sprejema klica v varnostno nadzornem centru izvajalca;
* upravljanje s telefonsko centralo (sprejemanje in posredovanje telefonskih klicev);
* nadzor nad delovanjem alarmno varnostnih naprav;
* upravljanje alarmno varnostnih naprav;
* vodenje in vzdrževanje pisnih ter elektronskih evidenc, pisanje dnevnih in mesečnih varnostnih poročil,

**vse v skladu z internimi akti naročnika in veljavno zakonodajo**.

Vodenje varnostnih storitev obsega vse naloge iz prejšnjega odstavka (varnostne storitve vključujejo), in posebne naloge, ki so:

* koordiniranje in svetovanje pri delu delavcem pogodbenega varnostnega osebja na objektu JPE Ljubljana – enota TE – TOL,
* kontrola nad delom pogodbenega varnostnega osebja,
* planiranje delovnih ur za delavce pogodbenega varnostnega osebja in predaja elektronske verzije mesečnega razporeda v potrditev naročniku do 25. v tekočem mesecu,
* prenos informacij in nalog danih s strani naročnika ali pogodbenega podjetja, ostalemu varnostnemu osebju,
* sodelovanje na periodičnih sestankih s predstavnikom naročnika in vodstvom pogodbenega podjetja,
* spremljanje stanja ter kontrola vseh varnostnih, delovnih in pisarniških sredstev, ki jih uporablja pogodbeno varnostno osebje na objektu ter poročanje o ugotovitvah,
* kontrola in odpravljanje napak v vseh ustvarjenih elektronskih in pisnih evidencah pogodbenega varnostnega osebja in njihovo arhiviranje ter poročanje o ugotovitvah,.
* izdelava mesečnega poročila in zbir statističnih podatkov iz evidenc varnostne službe, ter predaja le teh do 8. v mesecu za pretekli mesec,
* druga varnostna ter poslovno - administrativna dela.

**vse v skladu z internimi akti naročnika in veljavno zakonodajo**.

Podroben opis del in nalog je določen v naslednjih internih aktih naročnika, ki urejajo naravo in sistem dela na področju varovanja ljudi in premoženja.

Vpogled v interne akte bo ponudniku omogočen po končanem obveznem ogledu objekta, ki je določen v točki 2.2.3. razpisne dokumentacije.

* 1. **Požarno – preventivne storitve:**

Požarno preventivne storitve obsegajo:

* vodenje požarno-preventivnih storitev – vsak delovni dan med 6. uro in 14. uro – eno delovno mesto, (8 ur/delavnik),
* požarno-preventivne storitve – vsak dan med 6. in 6. uro naslednjega dne – eno delovno mesto, (24 ur/dan)
* požarno-preventivne storitve – vsak delovni dan med 14. in 6. uro naslednjega dne ter sobote, nedelje in prazniki med 6. in 6. uro naslednjega dne, – eno delovno mesto, (16 ur/dan oz. 24 ur/dan)
* izvajanje dodatnih požarno-preventivnih storitev, po predhodnem naročilu.

Naročnik ocenjuje, da bo opravljeno naslednje število ur za obdobje dveh let:

* vodenje požarno-preventivnih storitev: 4320 ur
* izvajanje požarno-preventivnih storitev: 31968 ur
* dodatno požarno varovanje po naročilu: 1100 ur.

Požarno-preventivne storitve obsegajo:

* izvajanje rednih obhodov objektov s povečanim požarnim tveganjem in registracija na kontrolnih točkah;
* spremljanje sistema za javljanje požara v požarnem nadzornem centru preko slikovnega zaslona in ukrepanje v primeru vsakega signala za požar;
* izvajanje požarnih straž na podlagi dokumenta »Dovoljenje za delo z odprtim ognjem in orodjem, ki iskri« ter pri pretakanju vnetljivih tekočin;
* izvajanje usposabljanja delavcev iz varstva pred požarom po programu praktičnega usposabljanja;
* izvajanje periodičnih pregledov (dnevni, tedenski, mesečni) in preizkusov aktivne požarne zaščite - avtomatski sistem za gašenje požara »drenčer«;
* izvajanje tedenskih pregledov in zagon diesel agregata (gasilska črpalka v primeru izpada električnega toka);
* v primeru požara, oziroma pri izvedbi letne vaje evakuacije delavcev, izvaja naloge »osebe za gašenje začetnih požarov in izvajanje evakuacije«, kot to določajo predpisi;
* pisanje dnevnih poročil o opažanjih na področju varstva pred požarom, varstva okolja in o drugih pomembnih opažanjih, npr.: ogroženosti varnosti in zdravja, tehnološke ogroženosti, varnostne ogroženosti, ipd.;
* pripravljanje gasilnikov za redne letne preglede;
* izvajanje gašenja začetnih požarov in obveščanja centra za obveščanje RS v primeru večjih požarov;
* pomoč pri sanaciji razlitij vnetljivih tekočin ali izpustov drugih snovi v okviru svojega znanja in razpoložljive opreme, ki jo ima na voljo (vpojna sredstva, osebna varovalna oprema, ipd.);
* nudenje prve pomoči poškodovanim ali nenadno obolelim osebam, poznati mora tudi pravilno uporabo aparata za oživljanje v primeru zastoja srca (defibrilatorja);
* seznanjanje z internimi akti naročnika, zlasti: Požarnim redom in Pravilnikom za Ex naprave, Varnostnimi listi za nevarne kemikalije, ki so v uporabi v TE-TOL;
* **vse v skladu z internimi akti naročnika in veljavno zakonodajo**.

Vodenje požarno – preventivnih storitev obsega:

* koordinacija dela in dajanje zadolžitev gasilcem ter seznanjanje z zahtevami in pripombami naročnika;
* dnevno pregledovanje poročil o delu gasilcev in kontrola izvajanja obhodov gasilcev v izmenah;
* seznanjanje pooblaščenih oseb naročnika (Pooblaščenca direktorja za varstvo pri delu, PV in CZ, vodjo izmene, druge) o morebitnih nevarnostih za požar in eksplozijo, ter drugih opažanjih pomembnih za varnost in zdravje delavcev in drugih oseb;
* prenašanje zahtev in pripomb Pooblaščenca direktorja za varstvo pri delu, PV in CZ gasilcem in odgovornemu vodji za požarno preventivo pri izvajalcu;
* pomoč in svetovanje pri izvedbi vaje evakuacije;
* svetovanje pri nabavi gasilske opreme, sredstev za gašenje, osebne varovalne opreme za gasilce, ipd.;
* vodenje evidenc o periodičnih pregledih gasilnikov, hidrantnega omrežja in avtomatskega sistema »drenčer«;
* vodenje evidence o poročilih gasilcev;
* **vse v skladu z internimi akti naročnika in veljavno zakonodajo**.

Oseba za vodenje gasilcev izvaja tudi vse prej navedene požarno-preventivne naloge.

Vsa dela se izvajajo v skladu z vse v skladu z internimi akti naročnika in veljavno zakonodajo s področja požarne varnosti.

Podlaga za izvajanje nalog iz požarne preventive:

* Požarni red s prilogami (Izvlečki iz požarnega reda, Evakuacijski načrti);
* Poslovnik za Ex naprave z elaborati eksplozijske ogroženosti;
* Obratovalni redi
* Delavniški redi,
* Laboratorijski red,
* Skladiščni red,
* Pisni sporazumi z Uvedbami v varen način dela,
* Navodila za varno delo (delovna oprema, nevarne snovi),
* Varnostni listi za nevarne kemikalije, ki so v uporabi v enoti TE-TOL.

Vpogled v navedene akte bo naročniku omogočen po končanem obveznem ogledu objekta, ki je določen v točki 2.2.3 razpisne dokumentacije.

# ZAHTEVE IZ VARSTVA PRI DELU IN POŽARNEGA VARSTVA ZA JAVNO PODJETJE ENERGETIKA LJUBLJANA D.O.O.

* 1. **Najpomembnejše pričakovane nevarnosti za poškodbe pri delu in okvare zdravja, ki lahko nastopijo na delovišču z oceno tveganja:**

|  |  |  |  |  |  |  |
| --- | --- | --- | --- | --- | --- | --- |
|  | | **Možne posledice oziroma resnost poškodb:** | | | | |
| **1** | **2** | **3** | **4** | **5** |
| **Verjetnost:** | **A** | **Visoka (V)** | **Visoka (V)** | **Ekstremna (E)** | **Ekstremna (E)** | **Ekstremna (E)** |
| **B** | **Zmerna (Z)** | **Visoka (V)** | **Visoka (V)** | **Ekstremna (E)** | **Ekstremna (E)** |
| **C** | **Nizka (N)** | **Zmerna (Z)** | **Visoka (V)** | **Ekstremna (E)** | **Ekstremna (E)** |
| **D** | **Nizka (N)** | **Nizka (N)** | **Zmerna (Z)** | **Visoka (V)** | **Ekstremna (E)** |
| **E** | **Nizka (N)** | **Nizka (N)** | **Zmerna (Z)** | **Visoka (V)** | **Visoka (V)** |

**Obrazložitev ocen glede posledic oziroma resnosti poškodb:**

|  |  |  |
| --- | --- | --- |
| **1.** | **Nepomembne** | Nudena je samo prva pomoč s strani usposobljene osebe naročnika |
| **2.** | **Lažje** | Potrebna je strokovna medicinska oskrba na urgenci |
| **3.** | **Zmerne** | Poškodovanec je hospitaliziran v bolnišnici preko noči na opazovanju  Poškodba ne pusti trajnih posledic |
| **4.** | **Težke** | Poškodovanec potrebuje daljšo bolnišnično oskrbo  Poškodba pusti trajne posledice (npr.: izguba prstov, delna okvara vida, lažja okvara sluha, inv. II. In III. Kat., ipd.) |
| **5.** | **Katastrofalne** | Poškodbe s smrtnim izidom  Poškodovanec potrebuje daljšo bolnišnično oskrbo in rehabilitacijo, trajne posledice- invalidnost (izguba uda, popolna slepota, inv. I: kat-, ipd. |

**Obrazložitev ocen od glede verjetnosti pojava nevarnega dogodka:**

|  |  |
| --- | --- |
| **A** | Do nevarnega pojava pride skoraj zagotovo |
| **B** | Velika verjetnost, da pride do nevarnega pojava |
| **C** | Možno in verjetno je da pride do nevarnega pojava |
| **D** | Malo verjetno je da se bo prišlo do nevarnega pojava, vendar je možno |
| **E** | Do nevarnega pojava pride zelo redko in še to v izrednih okoliščinah |

Namen tega ocenjevanja je seznaniti ponudnika z dejavniki tveganj in ocenami tveganj, ki se predvidevajo pri izvajanju pogodbenih del že pred oddajo ponudbe.

**Opomba:**

Namen seznanitve z dejavniki tveganj in ocenami tveganj, ki se predvidevajo pri izvajanju pogodbenih del že pred oddajo ponudbe.

Izvajalec lahko v grobem oceni zmožnosti izvajanja dela, zlasti glede:

* delazmožnosti svojih delavcev (veljavna pozitivna ocena iz periodičnega zdravstvenega pregleda, v obsegu, ki zajema nevarnosti za poškodbe in okvare zdravja po tej oceni tveganja);
* usposobljenosti svojih delavcev za varno delo (veljaven pozitiven preizkus znanja iz varstva pri delu po programu, ki zajema teme, obravnavajo nevarnosti za poškodbe in okvaro zdravja, po tej oceni tveganja);
* priprave ustrezne osebne varovalne opreme, skladne z veljavnimi standardi;
* priprava ustrezne delovne opreme (orodje, stroji,…) in pripomočkov (lestve, premični odri, dvižne košare, zaščita pred previsoko napetostjo dotika,….);
* potrebne opreme za prvo pomoč na deloviščih;

|  |  |  |  |  |  |  |  |
| --- | --- | --- | --- | --- | --- | --- | --- |
| **1.** | | **Mehanski dejavniki** | | |  |  | **Tveganje** |
|  | | 1.1. | | Vrtljivi, gibljivi deli | C | 2 | zmerno |
| 1.2. | | Prosto gibanje delov ali materiala | C | 2 | zmerno |
| 1.3. | | Premik delov delovne opreme, premikanje vozil | C | 2 | zmerno |
| 1.4. | | Nevarnost poklopa, zaklopa, zagrabitve, | C | 3 | visoko |
| **2.** | | **Dejavniki v zvezi z načinom dela** | | |  |  |  |
|  | | 2.1. | | Nevarne površ., ostri robovi, koti, konice, hrap. površ. | C | 2 | zmerno |
| 2.2. | | Opravljanje dela na višini | D | 3 | zmerno |
| 2.3. | | Omejen prostor | C | 2 | zmerno |
| 2.4. | | Možnost spotikov, zdrsov, padcev | D | 3 | zmerno |
| 2.5. | | Vstopanje in delo v zaprtih prostorih | - | - | - |
| **3.** | | **Električna energija** | | |  |  |  |
|  | | 3.1. | | Neposredni dotik | E | 2 | nizko |
| 3.2. | | Posredni dotik | D | 3 | zmerno |
| 3.3. | | Udar strele | - | - | - |
| 3.4. | | Obločni plamen | - | - | - |
| **4.** | | **Nevarne snovi** | | |  |  |  |
|  | | 4.1. | | Zdravju škodljive snovi | C | 2 | zmerno |
| 4.2. | | Požarno nevarne in eksplozivne snovi | C | 3 | visoko |
| **5.** | **Fizikalni dejavniki** | | | |  |  |  |
|  | 5.1. | | Ionizirna in neionizirna sevanja | | C | 1 | nizko |
| 5.2. | | Hrup in vibracije | | B | 2 | visoko |
| 5.3. | | Mehanske vibracije | | B | 1 | zmerno |
| 5.4. | | Snovi z visoko temperaturo | | C | 3 | visoko |
| 5.5. | | Snovi pod tlakom | | C | 3 | visoko |
| **6.** | **Ekološke razmere** | | | |  |  |  |
|  | 6.1. | | Neustrezna oz. neprimerna razsvetljava | | B | 1 | zmerno |
| 6.3. | | Neprimerna temperatura/vlaga/ventilacija | | D | 2 | zmerno |
| 6.4. | | Prisotnost snovi, ki onesnažujejo | | C | 3 | visoko |
| **7.** | **Ostali dejavniki** | | | |  |  |  |
|  | 7.1. | | Neugodni vremenski pogoji | | C | 2 | zmerno |

* 1. **Zahteve glede izvajanja ukrepov na skupnem delovišču**

Usposobljenost delavcev za varno izvajanje dela

Na podlagi ocenjenih tveganj, ki se predvidevajo na skupnem delovišču, se zahteva od potencialnega izvajalca del, da bodo njegovi delavci usposobljeni za varno izvajanje del. Usposobljeni morajo biti najmanj po programu usposabljanja, ki zajema varnostne ukrepe, ki se nanašajo na tveganja pri predmetnih delih, zlasti pa:

* poznavanje temeljnih zakonskih določb;
* poznavanje (internih) predpisov glede: prijavljanje poškodb pri delu, preizkus alkoholiziranosti, prva pomoč);
* poznavanje osnov o varnostnih znakih;
* poznavanje osnov iz požarnega varstva;
* poznavanje osnov varnega dela z nevarnimi snovmi;
* osnove urejenosti delovnih mest;
* osnove varne uporabe delovne opreme;
* osnove varstva pri delu pred nevarnostjo električnega toka;
* osnove uporabe osebne varovalne opreme ;
* osnove varnega dvigovanja in prenašanja bremen;
* osnove varne uporabe lestev;
* osnove varnega dela na deloviščih.

Delavci morajo imeti veljavne (praktične in teoretične) preizkuse znanja, ki niso starejši od 2 let.

Zdravstvena sposobnost delavcev:

Delavci izvajalca morajo biti zdravstveno sposobni za opravljanje pogodbenega dela. Zato morajo imeti opravljen pozitivni preventivni zdravstveni pregled zaradi varovanja življenja, zdravja in delovne zmožnosti delavca, preprečevanja nezgod in poškodb pri delu, poklicnih bolezni, bolezni v zvezi z delom in preprečevanja invalidnosti.

Zdravstveni pregled mora zajemati nevarnosti, ki se pričakujejo pri izvajanju pogodbenih del.

Pisni sporazum na skupnih deloviščih:

Na skupnih deloviščih določita naročnik in izvajalec skupne ukrepe za zagotavljanje varnosti in zdravja pri delu v smislu 39. Člena Zakona o varnosti in zdravju pri delu.

S »Pisni sporazum o skupnih varnostnih ukrepih in ravnanju z okoljem JAVNEM PODJETJU ENERGETIKA LJUBLJANA d.o.o.« se določita naročnik in izvajalec tudi delavce za zagotovitev varnosti svojih delavcev na skupnem delovišču.

Za usklajeno izvajanje ukrepov, določenih s pisnim sporazumom, oziroma prilogo pisnega sporazuma, to je »Uvedbo delavcev v delo na skupnem delovišču«, določita odgovorno osebo naročnika, to je skrbnika pogodbe.

Interni predpisi naročnika:

Na skupnih deloviščih pri naročniku se, poleg veljavne zakonodaje, smiselno upošteva tudi interne predpise naročnika. Tako se mora izvajalec del seznaniti z določili:

* Uvedba delavcev v delo na skupnem delovišču (določitev varnostnih ukrepov pri delih na skupnih deloviščih pri naročniku);
* Požarnega reda;
* Dvoriščnega reda;
* Obratovalnih in drugih redov;
* Navodil za varno delo.

Izvajalec bo moral dosledno upoštevati zgoraj navedene zahteve glede izvajanja ukrepov na skupnem delovišču ter po podpisu pogodbe z naročnikom skleniti tudi Pisni sporazum v skladu z 39. členom Zakona o varnosti in zdravju pri delu (Ur. L. RS., št. 43/11; ZVZD-1), ki ureja skupne varstvene ukrepe za zagotavljanje varstva in zdravja pri delu (priloga okvirnega sporazuma). Nespoštovanje določil je razlog za prekinitev pogodbe.

Ponudnik izkaže izpolnjevanje pogojev s predložitvijo in podpisom ESPD obrazca ter izpolnitvijo, podpisom in žigosanjem priloge Pisnega sporazum o skupnih varnostnih ukrepih in ravnanju z okoljem JAVNEM PODJETJU ENERGETIKA LJUBLJANA d.o.o., ki je kot priloga sestavni del okvirnega sporazuma.

Naročnik ima pravico preveriti izpolnjevanje pogojev.